recursal/SuperWikiNEXT-32B huggingface dataset:
**Օֆֆ-Բրոդվեյ** (անգլ.՝ Off-Broadway, թարգմանաբար՝*Բրոդվեյից դուրս*), մասնագիտական թատերական տերմին, որով ներկայացվում են Նյու Յորքում 100-400 հանդիսատես տարողությամբ բեմական հարթակները։ Իրենց չափերով այս թատրոնները ավելի փոքր են, քան Բրոդվեյինը։

1940-ական թվականների վերջին, Բրոդվեյի առևտրայնացման և նրա հետ զանգվածային հանդիսատեսի ճաշակի կողմնորոշման հետ կապված, Նյու Յորքում սկսում են հայտնվել խաղացանկի այլընտրանքային ուղղվածությամբ թատրոններ։ Այդպիսի թատրոնները սկսում են կոչվել «օֆֆ-բրոդվեյական» (կամ «արտաբրոդվեյական»), իսկ միասնական ուղղությունը՝ օֆֆ-Բրոդվեյ։ 1949 թվականին ստեղծվում է Օֆֆ-բրոդվեյական թատրոնների լիգան, միաժամանակ ԱՄՆ-ի դերասանների արհմիությունը այդպիսի թատրոնների համար մշակում է պայմանագրի հատուկ տեսք։

1950-ական թվականներին օֆֆ-Բրոդվեյը վերելք է ապրում․ լրագրողներից մեկի խոսքերով․ «Բրոդվեյը հիմա ավելի շատ նման է խանութի ցուցափեղկի, քան փորձարարական արհեստանոցի։ Ամենահետաքրքիրն այսօր Բրոդվեյից դուրս է և հազվադեպ «երկրորդ էկրանով» տեղափոխվում է Բրոդվեյ»։ Այդ ժամանակ օֆֆ-բրոդվեյական թատրոնում դրվում էին ժամանակակից դրամատուրգների պիեսները, որոնք շոշափում էին սուր սոցիալական կամ փիլիսոփայական խնդիրներ (Տ. Վիլյամս, Է. Օլբի, Պ. Գուդեն, Ժ.Պ. Սարտր և ուրիշներ)։ Այս ուղղվածության առավել հայտնի թատրոններից էին «Շրջան քառակուսում», «Լիվինգ թատրոն» և «Դերասանական ստուդիա» թատրոնները։

1960-ական թվականներին օֆֆ-Բրոդվեյ հայեցակարգի իրականացումը փաստացի դադարել է։ Ֆինանսական խնդիրների պատճառով նվազել է բեմականացումների թիվը, իսկ ներկայացումների գները՝ բարձրացել, ինչը հանգեցրել է առևտրական և ոչ առևտրական թատրոնների միջև սահմանների վերացմանը և օֆֆ-Բրոդվեյի երկրորդ Բրոդվեյի վերածվելուն։ Սակայն դրանով հանդերձ՝ արտաբրոդվեյական թատրոնը պահպանել է իր որոշ առանձնահատկությունները, այդ թվում՝ դահլիճների ոչ մեծ տարողությամբ և «այլընտրանքային» ուղղվածությամբ խաղացանկի շեշտադրմամբ։

Տես նաև
-------

* Դրամա Դեսկ

Ծանոթագրություններ
------------------

1. ↑  League of Off-Broadway Theatres and Producers Inc. & The Association of Theatrical Press Agents and Managers. "Off-Broadway Minimum Basic Agreement" (PDF). Արխիվացված է the original (PDF) 2008 թ․ փետրվարի 28-ին. Retrieved 2007 թ․ դեկտեմբերի 14.
2. ↑  Организационно-творческая деятельность внебродвейских театров США второй половины 40-х-60-х годов XX века (социально-культурологический аспект) : автореферат диссертации на соискание ученой степени канд. социол. наук : 22.00.06 / Д. Г. Самитов ; Моск. коммер. ун-т, Дис. совет К 131.05.02. — Москва, 1995. — 24 с.
3. ↑  "Семейная трилогия Сэма Шепарда и движение Офф-Офф-Бродвей / А. А. Арутюнян // Театр. Живопись. Кино. Музыка. — 2014. — № 3. — С. 45-56" (PDF). Արխիվացված է the original (PDF) 2015 թ․ օգոստոսի 24-ին. Retrieved 2015 թ․ հունիսի 29.

Արտաքին հղումներ
----------------

* Internet Off-Broadway Database
* The League of Off-Broadway Theatres and Producers
**Սեմյոն Աբուգով** (Շիմոն Լեյվովիչ) (ռուս.՝ Абугов, Семён Львович, դեկտեմբերի 30, 1877(1877-12-30), Բերեզինո, Վանահոր Գավառ, Մինսկի նահանգ, Ռուսական կայսրություն - մայիսի 3, 1950(1950-05-03), Լենինգրադ, ՌԽՖՍՀ, ԽՍՀՄ), ռուս և խորհրդային նկարիչ, գրաֆիկական նկարիչ, ուսուցիչ, Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի պրոֆեսոր, Սանկտ Պետերբուրգի նկարիչների միության անդամ։

Կենսագրություն
--------------

Սեմյոն Աբուգովը ծնվել է 1877 թվականի հունվարի 30-ին, Մինսկի նահանգի Բերեզինո քաղաքում։ 1900 թվականին ավարտել է Օդեսայի նկարչական դպրոցը։ Այն ավարտելուց հետո ընդունվել է Սանկտ Պետերբուրգի Գեղարվեստի կայսերական ակադեմիային կից արվեստի բարձրագույն ուսումնարանը, սովորել է Դմիտրի Կարդովսկու և Վլադիմիր Մակովսկու հետ։ 1900 թվականին «Մայրություն» նկարի համար ստացել է նկարչի կոչում։

1908 թվականից մասնակցել է ցուցահանդեսների։ Նկարել է դիմանկարներ և բնանկարներ։ 1918 թվականից մասնակցել է Հոկտեմբերյան հեղափոխության առաջին տարեդարձի համար Վասիլևսկի կղզու փողոցների ձևավորմանը։ 1920 թվականից հիմնականում զբաղվել է մանկավարժական գործունեությամբ, նախ Լենինգրադի գեղարվեստի դպրոցներում և արվեստանոցներում, իսկ 1932 թվականից` Գեղարվեստի համառուսական ակադեմիային կից Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ 1939 թվականից ստացել է պրոֆեսորի կոչում։

Ս. Աբուգովի աշխատանքները գտնվում են Ռուսաստանի և արտերկի թանգարաններում և մասնավոր հավաքածուներում։

Մահացել է 1950 թվականի մայիսի 3-ին, Լենինգրադում, 73 տարեկան հասակում։ Թաղված է Սանկտ Պետերբուրգի հրեական գերեզմանոցում։

Աշակերտներ
----------

Աբուգովի աշակերտների թվում եղել են այնպիսի հայտնի նկարիչներ և ուսուցիչներ, ինչպիսիք են.

* Եվգենյա Անտիպովա
* Սերգեյ Բաբկով
* Եվգենյա Բայկովա
* Նինա Վեսելովա
* Նատան Վարոնով
* Աբրամ Գրուշկո
* Ալեքսանդր Դեբլեր
* Ալեքսեյ Երեմին
* Վյաչեսլավ Զագոնեկ
* Մարինա Կոզլովսկայա
* Տատյանա Կոպնինա
* Բորիս Կորնեև
* Ալեքսանդր Կորովյակով
* Ելենա Կոստենկո
* Նիկոլայ Մուխո
* Միխայիլ Նատարևիչ
* Լև Օրեխով
* Սերգեյ Ասիպով
* Մարիա Ռուդնիցկայա
* Ելենա Սկուին
* Վիկտոր Տետերին
* Յուրի Տուլին
* Վլադիմիր Չեկալով
* և շատ ուրիշներ

Ծանոթագրություններ
------------------

1. ↑  Художники народов СССР: Биографический словарь. — М.: Искусство, 1970. — Т. 1. — С. 33.
2. ↑  *http://nekropol-spb.ru/*. Абугов Семен Львович
3. ↑  *Иванов С. Неизвестный соцреализм. Ленинградская школа*. СПб. НП-Принт, 2007. С.13, 15, 356, 359, 360, 362, 365, 367—370, 372, 379—381.

Աղբյուրներ
----------

* *Художники народов СССР. Биобиблиографический словарь. Т. 1.* М. Искусство, 1970. С.33.
* *Иванов С. Неизвестный соцреализм. Ленинградская школа.* СПб. НП-Принт, 2007. С.13, 15, 356, 359, 360, 362, 365, 367—370, 372, 379—381. ISBN 5-901724-21-6, ISBN 978-5-901724-21-7.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |
**Նիկոլայ Վելիկով** ({{lang-ru|Николай Матвеевич Великов, հունիսի 6, 1945(1945-06-06), Ներեխտա, Կոստրոմայի մարզ, ՌԽՖՍՀ, ԽՍՀՄ), գեղասահքի մարզիչ։ Նախկինում` խորհրդային գեղասահորդ, հանդես է եկել զուգապարով Լյուդմիլա Սինիցինայի (Վելիկովա) հետ։ ԽՍՀՄ սպորտի վարպետ։

### Սպորտային կարիերա

Նիկոլայ Վելիկովը չմուշկներով սկսել է սահել տասնհինգ տարեկանից, երբ նայել է «Серенада солнечной долины» ֆիլմը, որտեղ նկարահանվել է օլիմպիական եռակի չեմպիոն Սոնյա Հենին։ Զույգ կազմելով Լյուդմիլա Սինիցինայի հետ` նա դարձել է սպորտի վարպետ։ Զույգը կանոնավոր կերպով մտավ ԽՍՀՄ-ի առաջին տասնյակ։ Նրանց լավագույն արդյունքը ԽՍՀՄ չեմպիոնատում հինգերորդ տեղն էր, իսկ միջազգային մրցաշարերում հանդես չեն եկել։ Ավելի ուշ բժշկական ցուցումներով Նիկոլայ Վելիկովն ավարտեց իր կարիերան և դարձավ նախկին զուգընկերուհու և կնոջ մարզիչը, ով զույգ կազմեց Անատոլի Եվդոկիմովի հետ։ Նրանց լավագույն արդյունքը 1972 թվականին ԽՍՀՄ գավաթի առաջնությունում երրորդ տեղն էր, իսկ 1973 թվականին ՌԽՖՍՀ առաջնությունում` երրորդ տեղը։ Կարիերայի ավարտից հետո Լյուդմիլա Վելիկովան, ինչպես և ամուսինը, սկսել է զբաղվել մարզչական գործունեությամբ։

### Մարզչական գործունեություն

Կարիերայի ավարտից մի քանի տարի հետո Վելիկովները միջազգային ասպարեզ դուրս եկան որպես մարզիչներ։ Վելիկովների առաջին մարզչական հաջողությունը Մարինա Պապլավսկայա և Ալեքսեյ Պոգոդին զույգն էր, ովքեր պատանիների կարգում ԽՍՀՄ առաջնությունում դարձան հաղթողներ։ Միջազգային մրցաշարերում մեդալներ նվաճած առաջին զույգը Նելլի Չերվոտկինա և Վիկտոր Տեսլյա զույգն էր։ Ընդհանուր հաշվով նրանց սաները պատանիների կարգում աշխարհի չեմպիոն են դարձել յոթ անգամ (Նատալյա Կրեստյանինա և Ալեքսեյ Տորչինսկի` երեք անգամ, Մարիա Պետրովա և Անտոն Սիխառուլիձե` կրկնակի, Նատալյա Շեստակովա և Պավել Լեբեդև, Մարիա Մուխորտովա և Մաքսիմ Տրանկով) և մեծահասակների կարգում` երկու անգամ (1994 թվականին` Շիշկովա-Նաումով և 2000 թվականին` Պետրովա-Տիխոնով զույգերը): Նիկոլայ Մատվեևիչը գերադասում է աշխատել պատանիների հետ։ Շարունակում է զբաղվել մարզչական գործոունեությամբ։

### Անձնական կյանքը

Նիկոլայ Վելիկովը գրեթե քառասուն տարի ամուսնացած է իր նախկին զուգընկերուհու`Լյուդմիլա Սինիցինայի (Վելիկովա) հետ։ Նրանք ունեն աղջիկ և երեք թոռ։ Թոռները նույնպես զբաղվում են գեղասահքով։

### Կրթություն

Պ. Ֆ. Լեսգաֆտի անվան ֆիզիկական կուլտուրայի, սպորտի և առողջապահության պետական համալսարան։

### Պարգևներ և կոչումներ

* ԽՍՀՄ սպորտի վարպետ
* Ռուսաստանի վաստակավոր մարզիչ

Ծանոթագրություններ
------------------

1. 1 2 3 4  "Николай Великов: «Сильна партнерша — сильна пара»". Արխիվացված է the original 2013 թ․ հոկտեմբերի 5-ին. Retrieved 2018 թ․ փետրվարի 9. `{{cite web}}`: no-break space character in `|title=` at position 35 (help)
2. ↑  Опечатка по Фрейду
3. ↑  "Профиль пары Шишкова—Наумов на pairsonice.net". Արխիվացված է the original 2007 թ․ հոկտեմբերի 7-ին. Retrieved 2018 թ․ փետրվարի 9.
4. ↑  М.Петрова и А.Тихонов(անգլ.) Չմշկորդների միջազգային միության պաշտոնական կայքում

### Արտաքին հղումներ

* Н. М. Великов на сайте В. Соловьёва
Անվան այլ կիրառումների համար տե՛ս՝ Նովի Գրադ (այլ կիրառումներ)

Երկաթուղային կայարան
**Նովի Գրադ** (բոս․՝ Bosanski Novi, սերբ.՝ Нови Град / Novi Grad, խորվ.՝ Bosanski Novi), քաղաք Բոսնիա և Հերցեգովինայի հյուսիսային հատվածում։ Համարվում է համանուն համայնքի վարչական կենտրոնը։ Մտնում է Սերբական Հանրապետության Պրիեդոր շրջանի կազմում։ Քաղաքը տեղակայված է Ունա գետի վրա՝ Խորվաթիայի հետ սահմանին։ Քաղաքում գործում են փոստ, հիվանդանոց, տարրական և միջնակարգ դպրոցներ, խանութներ, մշակութային կենտրոններ և այլն։

Անվանում
--------

Մինչև բոսնիական պատերազմը քաղաքը կոչվել է **Բոսանսկի Նովի**։ Պատերազմից հետո Սերբական Հանրապետության կառավարության կողմից քաղաքը անվանափոխվել է **Նովի Գրադ**, կամ ուղղակի **Նովի**, որը սակայն հետագայում ժամանակավորապես չեղարկվել է Բոսնիա և Հերցեգովինայի դատարանի կողմից և հաստատվել է **Նովի Գրադ** անվանումը։

Աշխարհագրություն
----------------

Նովի Գրադ համայնքը տեղակայված է Բոսնիա և Հերցեգովինայի հյուսիսարևմտյան հատվածում՝ Սանա և Ունա գետերի միջև։ Զբաղեցնում է 470 կմ² մակերես։ Այստեղ գերակշռում է բարեխառն մայրցամաքային կլիման։

Պատմություն
-----------

Նովի Գրադ քաղաքը առաջին անգամ հիշատակվել է 1280 թվականին՝ հռոմեական *Castrum Novum* անվանման ներքո, որը թարգմանաբար նշանակում է «նոր քաղաք»։ 1895 թվականին Ավստրո-Հունգարական կառավարիչները քաղաքը անվանափոխել են Բոսանսկի Նովի։ Ունա և Սանա գետերի վրա եղել են փայտե կամուրջներ։ Բնիկները զգուշանում էին գարնանային և աշնանային վարարաջրերից։ 1872 թվականին Բոսանսկի Նովին դարձել է Բոսնիական Կրաինայի առաջին համայնքը, որը ունեցել է երկաթուղային կայարան։ Կայարանը համայնքին առավելություն էր տալիս ուրիշների նկատմամբ։ Առաջին հիվանդանոցը այստեղ կառուցվել է մոտավորապես 1872 թվականին։

Բնակչություն
------------

### 1991 թվական

Քաղաք՝

* բոսնիացիներ - 6,831 (50,27 %);
* սերբեր - 5,121 (37,68 %);
* հարավսլավներ - 1,117 (8,22 %);
* խորվաթներ - 187 (1,37 %);
* այլազգիներ - 332 (2,46 %).

ընդամենը։ 13,588 մարդ
### 2006 թվական

2006 թվականին համայնքի բնակչության մեծամասնությունը կազմում էին էթնիկ սերբերը։

### 2013 թվական

Ըստ 2013 թվականի մարդահամարի տվյալների՝ քաղաքի բնակչությունը կազմում է 11 063 մարդ, իսկ համայնքի բնակչությունը՝ 28 799 համայնք։

Ծանոթագրություններ
------------------

1. 1 2 3  Попис становништва, домаћинстава и станова у Босни и Херцеговини 2013 на територији Републике Српске - Прелиминарни резултати, Републички завод за статистику, Бања Лука, 2013. Archived 2014-01-24 at the Wayback Machine.
2. ↑  "Popis stanovništva, domaćinstava istanova u Bosni iHercegovini 2013 – PRELIMINARNI REZULTATI" (PDF). Արխիվացված է the original (PDF) 2013 թ․ նոյեմբերի 13-ին. Retrieved 2019 թ․ հուլիսի 6. `{{cite web}}`: no-break space character in `|title=` at position 6 (help)

Արտաքին հղումներ
----------------

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Չափորոշչային վերահսկողություն | GND: 7574094-1 · LCCN: n00112682 · NKC: ge760193 · VIAF: 150062026 · WorldCat VIAF: 150062026 |

 |
**ՀՀ կրթության և գիտության նախարարության Գյումրիի Ա. Ս. Պուշկինի անվան թիվ 6 հիմնական դպրոց-ՊՈԱԿ**, հանրակրթական դպրոց Շիրակի մարզի Գյումրի քաղաքում։

Պատմություն
-----------

1879 թվականի նոյեմբերին Երևանի նահանգապետի և Կովկասի ուսումնական Օկրուգի հոգաբարձության բանակցությունների շնորհիվ Ալեքսանդրապոլում ստեղծվել է իգական պետական տարրական դպրոց (պրոգիմնազիա), որն ունեցել է 18 աշակերտուհի։ Դասավանդումն իրականացրել են յոթ ուսուցիչ, ուսուցումը լեզուն՝ ռուսերեն։ 1885 թվականին դպրոցի տնօրեն է նշանակվել Օլիմպիադա Բոգդանի Անդրեասյանը։ 1890-1900 թվականներին դպրոցում դասավանդել են Ղազարոս Աղայանը, հայտնի մանկավարժներ Տեր-Գևորգովան, Տեր-Ակոպովը։

1905-1906 թվականներին պրոգիմնազիան դարձել է գիմնազիա և ունեցել շուրջ 376 աշակերտներ, այդ թվում՝ հայեր` 239, ռուսներ` 127, այլ ազգի ներկայացուցիչներ` 10։

Գիմնազիայում սովորել են ազնվականների և առևտրականների աղջիկներ` 10, պատվավոր քաղաքացիների ու աստիճանավորների` 98, քահանաների` 13, քաղաքացիների ու արհեստավորների` 107, գյուղացիների` 10, այլ զբաղմունքի տեր մարդկանց` 44 երեխաներ։

Դպրոցի ներկայիս շենքը կառուցվել է Նիկոլայ ցարի և համայնքի կողմից հանգանակված միջոցներով։ Այս շենքում դպրոցը գործում է 1912 թվականից։ 1920 թվականին գիմնազիան դարձել է երկրորդ աստիճանի երկսեռ ուսուցմամբ միջնակարգ դպրոց։ 1930 թվականին դպրոցը համարվել է «օրինակելի դպրոց», որտեղ մանկավարժները վարձատրվում էին 25-% ավելի, քան տեղական մյուս դպրոցները։

1937 թվականին Ալեքսանդր Պուշկինի մահվան 100-ամյա տարելիցին դպրոցն անվանակոչվել է բանաստեղծի անունով։

1988 թվականի երկրաշարժից հետո դպրոցը հայտնվել է վրանում, տնակներում։ 1989 թվականից դպրոցում սկսվել է ռուսերենի խորացված ուսուցում։ 2001 թվականին դպրոցը վերականգնվել է։ ՀՀ և ՌԴ ֆինանսական աջակցությամբ դպրոցն ունի երկու մասնաշենք։ 2001 թվականին դպրոցում ստեղծվել է համակարգչային սենյակ։ 2015 թվականի տվյալներով դպրոցում սովորում են 563 աշակերտներ, դպրոցի 2-9-րդ դասարաններում իրականացվում է ռուսերենի խորացված ուսուցում։

Աշակերտներ
----------

* Գևորգ Ղարիբջանյան
* Սերգեյ Համբարձումյան
* Թադևոս Աղախանյան
* Սողոմոն Բալյան
* Հովհաննես Շիրազ
* Հրաչյա Ղափլանյան
* Ալեքսանդր Աճեմյան
* Վարդուհի Խաչատրյան
* Ֆլորա Մարտիրոսյան
* Հովհաննես Դոխիկյան
* Մելիքսեթ Սվախչյան
* Դոնարա Հարությունյան
* Անահիտ Կիրակոսյան
* Մուրադ Մուրադյան
* Վարդան Ղուկասյան
* Հակոբ Ղազանչյան

Ծանոթագրություններ
------------------

1. ↑  "Շիրակի հիմնական դպրոցներ | ԴՊՐՈՑԱԿԱՆ ԿԱՅՔԵՐ". *schoolsite.am*. Արխիվացված է the original 2017 թ․ դեկտեմբերի 15-ին. Retrieved 2017 թ․ դեկտեմբերի 13.

Արտաքին հղումներ
----------------

* Դպրոցի պաշտոնական կայք Archived 2017-12-23 at the Wayback Machine.
Բաշկիրական ձիեր Հարավային Ուրալում
**Ձիերի բաշկիրական ցեղ**, ձիերի ցեղ, որ տեղաբնիկ է Հարավային Ուրալում՝ Ռուսաստանի Դաշնության կազմի մեջ մտնող Բաշկորտոստանի Ինքնավար Հանրապետությունում

Պատմություն
-----------

Ձիերի բաշկիրական ցեղի տնտեսական առավելությունները կարևորվել են սկսած 19-րդ դարի սկզբից։ Այդ ձիերն արդյունավետորեն օգտագործվել են 1812 թվականին Նապոլեոն Բոնապարտի զորքերի դեմ ռուսների մղած հայրենական պատերազմի ընթացքում։ Միջոցներ են ձեռնարկվել դրանց ավանդական հատկությունները բարելավելու ուղղությամբ, և այդ նպատակով դեռևս 1845 թվականին ստեղծվել են մասնագիտացված ձիաբուծարաններ, տոհմաբուծական կենտրոններ, որոնցից ամենախոշորը ներկայումս գտնվում է Բաշկորտոստանի մայրաքաղաք Ուֆայում։

Խորհրդային տարիներին բաշկիրական ձին խաչասերել են ԽՍՀՄ-ում ձիերի բուծվող այլ ցեղերի ձիերի հետ (ռուսական ծանր բեռնակիր, ղազախական, յակուտական և այլն)։ Ներկայումս տարբերակում են բաշկիրական ձիերի երկու տարատեսակ. փոքրամարմին, թեթև տեսակը օգտագործվում է սարերում, որպես արշավաձի, համեմատաբար ծանրամարմին տեսակը՝ բեռներ փոխադրելու, գյուղատնտեսական աշխատանքներ կատարելու նպատակով։ Այս ցեղի ձիերը, որպես կանոն, տոկուն են, եղանակային դժվարին պայմաններին դիմակայող, առույգությունը տևական ժամանակ պահպանող, կերի հարցում էլ քմահաճ չեն։ Բացի այդ, համեմատաբար շատ են տալիս կաթ, որը բաշկիրներն օգտագործում են կումիս պատրաստելու համար։

Բաշկորտոստանը Ռուսաստանի Դաշնությունում ձիերի գլխաքանակով զբաղեցնում է երրորդ տեղը՝ Ալթայի երկրամասից ու Յակուտիայից (Սախայից) հետո։ 2003 թվականին հաշվառված էր 94 470 գլուխ բաշկիրական ցեղական ձի։

Պատկերասրահ
-----------

* Ձիեր Իշիմբայի շրջանումՁիեր Իշիմբայի շրջանում
* Ձիեր Աբզելիլովսկի շրջանումՁիեր Աբզելիլովսկի շրջանում
* Բաշկիր հեծյալ (նկարիչ՝ Ալ. Օռլովսկի)Բաշկիր հեծյալ (նկարիչ՝ Ալ. Օռլովսկի)
* Բաշկիր հեծյալԲաշկիր հեծյալ

Ծանոթագրություններ
------------------

1. ↑  Башкирская порода / В. С. Мурсалимов // «Банкетная кампания» 1904 — Большой Иргиз. — М. : Большая российская энциклопедия, 2005. — С. 136. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 3). — ISBN 5-85270-331-1.
2. ↑  Elwyn Hartley Edwards (1994). The Encyclopedia of the Horse. London; New York; Stuttgart; Moscow: Dorling Kindersley. 0751301159.
3. ↑   Preuzeto 20. studenoga 2018.

Գրականություն
-------------

* Сайгин И. А. Башкирская лошадь и пути её улучшения. Уфа, 1955.
* Мурсалимов В. С. Племенная работа в коневодстве //Племенное животноводство в Башкирии. Уфа, 1983.

Արտաքին հղումներ
----------------

* Статья в Башкирській енциклопедії Archived 2019-12-24 at the Wayback Machine. (ռուս.)
* Руководство по уходу за лошадью. Местная порода лошадей: башкирская лошадь

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Սիտինի ռազմական |

 |
**Հեռանկարային հետազոտությունների ինստիտուտ** (անգլ.՝ Institute for Advanced Study, IAS), գիտահետազոտական ինստիտուտ ԱՄՆ Նյու Ջերսի նահանգի Փրինսթոն քաղաքում։

Ոչ անգլերեն աղբյուրներում հանդիպում է նաև անվանման թարգմանության այլ տարբերակներ` **Հիմնարար ուսումնասիրությունների ինստիտուտ**, **Բարձրագույն ուսումնասիրությունների ինստիտուտ**, **Առաջատար հետազոտությունների ինստիտուտ**։

Պատմություն
-----------

Ինստիտուտը հիմնադրվել է 1930 թվականին Լուիս Բամբերգերի և իր քրոջ Կարոլինա Բամբերգեր Ֆուլդի կողմից, որոնք նվիրաբերել են 5 միլիոն դոլար։ Նոր ինստիտուտն աշխատանքի է վերցրել նացիզմի վտանգից Եվրոպայից փախած բազմաթիվ գիտնականների։ Այստեղ են աշխատել ԱՄՆ արտագաղթած այնպիսի նշանավոր գիտնականներ, ինչպիսիք են Ալբերտ Էյնշտեյնը, Ջոն ֆոն Նեյմանը և Կուրտ Գյոդելը։ Չնայած մոտակա տեղակայմանը, ինստիտուտը հիմնադրման օրից ձևական կապեր չի ունեցել Պրիստոնի համալսարանի, կամ որևէ այլ ուսումնական հաստատության հետ։ Սակայն ինստիտուտը և Փրինսթոնի համալսարանը սերտ համագործակցություն են ունեցել բազմաթիվ համատեղ նախագծերում։ Ամբողջ գիտական գործունեությունը ինստիտուտում ֆինանսավորվում է դրամաշնորհների և նվիրատվությունների հաշվին։ Հետազոտությունները երբեք պատվերով չեն կատարվում, կամ ուղղորդվում դրսից, յուրաքանչյուր հետազոտող աշխատում է այն բանի վրա ինչը իրեն հետաքրքիր է։ Ինստիտուտը բաժանված է չորս հետազոտական «Դպրոցների»։

* Իրավաբանական
* Մաթեմատիկական
* Բնական գիտություններ
* Սոցիալական գիտություններ

Յուրաքանչյուր տարի հավաքագրում են 29 մշտական անդամներ, և 190 հրավիրվածներ ավելի քան 100 համալսարաններից և գիտահետազոտական ինստիտուտներից։ Յուրաքանչյուր դպրոցի համար ընտրությունը կատարվում է 1.500–ի կարգի թեկնածուներից, որոնց մեջ լինում են ինչպես երիտասարդ հետազոտողներ, այնպես էլ փորձառու գիտնականներ։ Ինստիտուտ կարելի է ընդունվել ինչպես մեկ քննաշրջանի, այնպես էլ մի քանի տարվա արդյունքների հիման վրա, բայց մեծամասնությունն անցնում է մեկ տարում։

Ինստիտուտի նշանավոր աշխատակիցներ
--------------------------------

* Մայքլ Ատիա
* Էնրիկո Բոմբիերի
* Անդրե Վեյլ
* Հերման Վեյլ
* Էդվարդ Վիտտեն
* Կուրտ Գյոդել
* Կլիֆորդ Գիրց
* Ֆրիմեն Դայսոն
* Կարլ Լյուդվիգ Զիգել
* Էռնստ Կանտսրովիչ
* Օտտո Նեյգեբաուեր
* Ջոն ֆոն Նոյման
* Էմմի Նյոթեր
* Ռոբերտ Օպենհեյմեր
* Աբրահամ Պայս
* Էրվին Պանոֆսկի
* Դավիդ Ռյուել
* Ջորջ Յուջին Ուլենբեկ
* Յանգ Չժեննին
* Ալբերտ Այնշտայն
* Պաուլ Էրդոշ

Ծանոթագրություններ
------------------

1. ↑  Global Research Identifier Database — 2015.

Գրականություն
-------------

* Монастырский М. И. IAS и IHES — история двух институтов. // Историко-математические исследования. — М.: Янус-К, 2001. — № 41 (6). — С. 73-83.

Արտաքին հղումներ
----------------

* Պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հեռանկարային հետազոտությունների ինստիտուտ** կատեգորիայում։ |
**Պիվովարովայի եկամտաբեր տուն** (ռուս.՝ Доходный дом Пивоваровой), մշակութային ժառանգության օբյեկտ Ռուսաստանի Դաշնության Դոնի Ռոստով քաղաքում։ Գտնվում է Շահումյան փողոց, տուն 45/28 հասցեում։ Շենքը մշակութային ժառանգության օբյեկտ է Աշխատանքի և պատմության ու մշակույթի հուշարձանների պահպանության մարզային տեսչության 2004 թվականի դեկտեմբերի 29-ի թիվ 191 հրամանի համաձայն։ Թե ում անունով է տունն այսպես կոչվում, հայտնի չէ։

Պատմություն
-----------

Պիվովարովայի եկամտաբեր տունը կառուցվել է XIX դարի վերջում - XX դարի սկզբում բժիշկ Պյոտր Պավլովիչ Չուբուխչիևի կողմից։ Շենքը նրա սեփականությունն էր մինչև 1915 թվականը։ Շենքում, բացի մաշկային և վեներական հիվանդությունների նրա բժշկական աշխատասենյակից, գտնվում էին նաև ատամնաբույժներ Ռևիչի և Ռոզովսկայա-Սուսլիկովայի ատամնաբուժական աշխատասենյակները, ինչպես նաև գործել է երդվյալ հավատարմատար Աբրամով-Տրապեզոնցևի օգնականի գրասենյակը։ Տունը պահպանվել է մինչև XXI դարը։

2013 թվականի փետրվարին հայտնի դարձավ, որ պետության կողմից պահպանվող շենքը մասնակիորեն վերակառուցվել է առանց պաշտոնական թույլտվություն ստանալու։ Տան առաջին հարկը վարձակալությամբ տրվել է սրճարանի։

2013 թվականի ապրիլին տեղեկություն հայտնվեց, որ շենքի հիմքի մոտ կատարվում են կոյուղուն միանալու նորոգման աշխատանքներ` չպահպանելով օրենսդրական բոլոր նորմերը։ Կատարվող աշխատանքների հետևանքով, ըստ բնակիչների, բնակարաններում առաջացել են ճաքեր։ Մշակույթի մարզային նախարարության աշխատակիցն արձանագրել էր պետության կողմից պահպանվող օբյեկտի ամբողջականության խախտում։

Ծանոթագրություններ
------------------

1. 1 2  "О результатах проверки объекта культурного наследия — «Жилой дом Л. М. Пивоваровой, кон. XIX—XX вв.»". Արխիվացված է the original 2017 թ․ փետրվարի 28-ին. Retrieved 2017 թ․ հունիսի 20. `{{cite web}}`: no-break space character in `|title=` at position 52 (help)
2. 1 2  "Ремонт в кафе разрушает старинный дом?". Արխիվացված է the original 2017 թ․ փետրվարի 28-ին. Retrieved 2017 թ․ հունիսի 20.
3. ↑  "В Ростове бизнесмена сдали полиции за подкоп". Արխիվացված է the original 2017 թ․ փետրվարի 28-ին. Retrieved 2017 թ․ հունիսի 20.
**Վնասվածքաբանության և օրթոպեդիայի գիտական կենտրոն** (ՎՕԳԿ), օրթոպեդո-վնասվածքաբանական կանխարգելիչ ծառայություն իրականացնող առողջապահության առաջադեմ բնագավառներից մեկը։ Որպես օրթոպեդիկ հաստատություն՝ կենտրոնը հիմնադրվել է 1946 թվականին պրոֆեսոր Քրիստափոր Պետրոսյանի կողմից։

Պատմություն
-----------

1946 թվականին հիմնադրված հաստատության գլխավոր նպատակն է եղել բժշկական օգնություն ցուցաբերել Երկրորդ համաշխարհային պատերազմի տարիներին անդամալույծ դարձած մարդկանց։ 1959 թվականին Հայաստանի Վնասվածքաբանության և օրթոպեդիայի կենտրոնը վերանվանվել է Ք. Հ. Պետրոսյանի անվան Երևանի Վնասվածքաբանության և օրթոպեդիայի գիտահետազոտական ինստիտուտ (ՎՕԳՀԻ)։

1988 թվականի Սպիտակի երկրաշարժի ժամանակ Երևանի ՎՕԳՀԻ բժշկական անձնակազմը ցուցաբերել է մասնագիտական հմտություն և շուրջ 1500 տուժածներ բուժվել են Երևանի ՎՕԳՀԻ-ում։ 1989 թվականին ՀՀ պաշտպանության նախարարի հրամանով Երևանի ՎՕԳՀԻ -ը դարձել է տեղային պատերազմներից տուժածներին բժշկական օգնություն ցուցաբերող կենտրոն։
Հետագայում ՀՀ պաշտպանության նախարարության Կենտրոնական զինվորական հոսպիտալում բացվել է վնասվածքաբանության բաժանմունք և կազմակերպվել ՀՀ բանակի վնասվածքաբանության ծառայություն։

Երևանի ՎՕԳՀԻ 1995 թվականին վերանվանվել է ՀՀ ԱՆ Վնասվածքաբանության, օրթոպեդիայի և վերականգնողական կենտրոն և ՀՀ վնասվածքաբանության ու օրթոպեդիայի գիտահետազոտական, գիտամեթոդական, ուսումնական և պրակտիկայի կենտրոն, 2003 թվականին, ՀՀ Կառավարության որոշմամբ, միացվել է Այրվածքների և Ճառագայթաբանության գիտահետազոտական կենտրոնին։

2007 թվականին անվանվել է Վնասվածքաբանության և օրթոպեդիայի գիտական կենտրոն։

Գործունեություն
---------------

ՎՕԳԿ գիտական ու կլինիկական հնարավորությունները ներառում են հենաշարժական համակարգի վնասվածքների, հիվանդությունների և զարգացման արատների ժամանակակից բուժման բոլոր եղանակները։

Կենտրոնը համագործակցում է օտարերկրյա մասնագետների և տարբեր բուժկենտրոնների հետ, կազմակերպվում են երկկողմանի գիտական գործուղումներ, սեմինարներ, փորձի փոխանակում և այլն։ Գիտական աշխատանքները հրատարակվում են և հայկական, և միջազգային պարբերականներում։

Բաժանմունքներ
-------------

* Անզգայացման և վերակենդանացման բաժանմունք
* Հետվնասվածքային և ինֆեկցիոն բարդությունների բաժանմունք
* Մեծահասակների օրթոպեդիայի և ոսկրային ախտաբանության բաժանմունք
* Մանկական վնասվածքների և օրթոպեդիայի բաժանմունք
* Փորձարարական-մորֆոլոգիական լաբորատորիա և ոսկրային բանկ
* Ֆիզիոթերապևտիկ բաժանմունք
* Ընդհանուր վիրաբուժության բաժանմունք
* Բազմակի վնասվածքների բաժանմունք
* Սուր վնասվածքների բաժանմունք
* Տեխնիկական օրթոպեդիայի բաժանմունք
* Սրտաբանական կաբինետ
* Վերականգնողական բաժանմունք
* Ընդունարան
* Լաբորատորիա
* Ռենտգեն բաժանմունք
* Սոնոգրաֆիայի կաբինետ

* Արյան բանկ

Ծանոթագրություններ
------------------

1. ↑  "ՎՆԱՍՎԱԾՔԱԲԱՆՈՒԹՅԱՆ ԵՎ ՕՐԹՈՊԵԴԻԱՅԻ գիտական կենտրոն". *www.med-practic.com*. Retrieved 2016 թ․ հոկտեմբերի 4.
2. ↑  "Վնասվածքաբանության և Օրթոպեդիայի Գիտական Կենտրոն". Retrieved 2016 թ․ հոկտեմբերի 4.(չաշխատող հղում)
**Դամբլդորի ջոկատ** (անգլ.՝ Dumbledore's Ármy), Հոգվարթսի աշակերտների հնարած գաղտնի ջոկատը Ջոան Ռոուլինգի «Հարրի Փոթեր» վիպաշարերի հիման վրա նկարահանված ֆիլմերից։ Ջոկատի ստեղծողը համարվում է Հարրի Փոթերը (5-րդ գիրք), իսկ 7-րդ գրքում՝ Նևիլը։ Դամբլդորի ջոկատի նպատակը մութ արվեստների դեմ պաշտպանություն սովորելն է, ինչպես նաև օգնել Փյունիկի միաբանությանը մահաբերների դեմ պայքարում։ Ջոկատի հավաքատեղին համարվում է Հոգվարթսի «Փրկող սենյակ»-ը։

Ստեղծում
--------

Դամբլդորի ջոկատը ստեղծվեց այն ժամանակ, երբ Մութ արվեստների դեմ պաշտապանության ուսուցիչը դարձավ Մոգության նախարարությունից Դոլորես Ամբրիջը, ով նախարար Ֆաջի հրամանով միտումնաբար գործնական հմտությունները չզարգացնելու համար միայն տեսականն էր սովորեցնում։

Դամբլդորի ջոկատի ստեղծման գաղափարը տվել է Հերմիոնա Գրեյնջերը։ Նա որոշել է, որ Հարրին ունի «մարտական փորձ» և նա լավ գիտի մութ արվեստների դեմ պաշտպանվել և հենց ինքը կարող է բոլորին նախապատրաստել մարտի։ Հուսալի ընկերների շնորհիվ նրանց մոտ հաջողվում է հավաքել շատ ցանկացողների։ Առաջին հավաքը կայացել է Հոգսմեդում՝ «Վարազի գլուխ» պանդոկում։ Այստեղ է ստեղծվում ջոկատի կախարդական ցանկը, որտեղ ստորագրում են բոլոր անդամները։ Բացի մարզումներից, ջոկատի անդամները կարողանում են իրենց կարողություններն օգտագործել Մոգության նախարարությունում և Հոգվարթսում տեղի ունեցած Մահ Խժռողների դեմ կռվում։

Մարիետա Էջկոմը՝ Դամբլդորի ջոկատի անդամներից մեկը, մատնում է ջոկատին և պատմում է նրանց մասին Ամբրիջին։ Դրա պատճառով ջոկատի գործունեությունը դադարեցվում է, սակայն նրանք շարունակում են ընկերներ մնալ և վերակազմավորել իրենց ջոկատը այն ժամանակ, երբ դպրոցի տնօրեն դառնում է Սևերուս Սնեյփը։ Սակայն այս անգամ ջոկատը գլխավորում է Նևիլը։ Անդամներից շատերը մասնակցում են Վոլդեմորթի դեմ մղված կռվին։

Անվանում
--------

«Դամբլդորի ջոկատ» անունը մտածել է Ջինի Ուիզլին։

|  |  |  |
| --- | --- | --- |
|  | Պաշտպանական շարժու՞մ,- ասում է Չժոուն,- ԴՋ՝ կրճատ․ ոչ ոք չի կռահի։
- Այո, ԴՋ համապատասխանում է,- պատասխանում է Ջինին,- միայն թե թող այն նշանակի Դամբլդորի ջոկատ, քանի որ Մոգության նախարարությունը աշխարհում ամենաշատը հենց դրանից է վախենում։ |  |

Դամբլդորի ջոկատի անդամներ
-------------------------

* Հարրի Փոթեր
* Ռոն Ուիզլի
* Հերմիոնա Գրեյնջեր
* Նևիլ Լոնգբոթոմ
* Դին Թոմաս
* Լավենդր Բրաուն
* Փարվաթի Փաթիլ
* Փադմա Փաթիլ
* Չո Չենգ
* Մարիետա Էջկոմ
* Լունա Լավգուդ
* Քեթի Բել
* Ալիսիա Սփինեթ
* Անջելինա Ջոնսոն
* Քոլին Քրիվի
* Դենիս Քրիվի
* Էրնի Մաքմիլան
* Ջասթւբ Ֆինչ-Ֆլետչլի
* Հանա Էբըթ
* Սյուզան Բոուն
* Էնթոնի Հոլդսթեյն
* Թերի Բուտ
* Ջինի Ուիզլի
* Զաքարիա Սմիթ
* Ֆրեդ Ուիզլի
* Ջորջ Ուիզլի
* Լի Ջորդան
* Սիմուս Ֆինիգան

Ծանոթագրություններ
------------------

1. ↑  7-րդ գիրք,երբ Հարրին չի գալիս սովորելու

Արտաքին հղումներ
----------------

* The Harry Potter Lexicon item on Dumbledore’s Army
**Կաչապոալ** (իսպ.՝ Provincia de Cachapoal), նահանգ Չիլիի Օ'Հիգինս տարածաշրջանում։ Վարչական կենտրոնն է Ռանկագուա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կաչապոալն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 17 համայնք.

Կոդեգուա  

Կոինկո  

Կոլտաուկո  

Դոնյիուե  

Գրաներոս  

Լաս Կաբրաս  

Մաչալի  

Մալյոա  

Օլիվար  

Պեումո  

Պիչիդեգուա  

Կինտա դե Տիլկոկո  

Ռանկագուա  

Ռեկինոա  

Ռենգո  

Մոստասալ  

Սան Վիսենտե դե Տագուա

Աշխարհագրությունը և բնակչություն
--------------------------------

Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 542 901 մարդ, բնակչության խտությունը կազմում է 73,52 մարդ/կմ²։

Կաչապոալ նահանգի տարածքի ընդհանուր մակերեսը կազմում է 7 384,2 կմ²։

Տես նաև
-------

* Չիլիի վարչական բաժանում

Ծանոթագրություններ
------------------

1. 1 2  "Չիլիի վարչական բաժանում" (PDF). Չիլիի Ազգային վիճակագրության ինստիտուտ. 2007. Արխիվացված (PDF) from the original on 2008 թ․ հունիսի 11. Retrieved 2014 թ․ փետրվարի 1. (իսպ.)
2. ↑  "Չիլիի ժամանակը". WorldTimeZones.org. Արխիվացված է the original 2007 թ․ սեպտեմբերի 11-ին. Retrieved 2014 թ․ փետրվարի 1. (անգլ.)

Արտաքին հղումներ
----------------

* Կաչապոալ նահանգի պաշտոնական կայքը (իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**«Ռիվ Գոշ»**, (ֆր.՝ Rive gauche՝ «Ձախ ափ» (Փարիզ)), օծանելիքի և կոսմետիկայի ռուսական ցանց։ Ներառված է «Պարֆյում ստանդարտ» հոլդինգի կազմում։

Պատմություն
-----------

Հիմնադրվել է 1995 թվականին Պավել և Լարիսա Կարաբանների կողմից։ 2007 թվականի վերջին ցանցը պատկանել է «Ֆինստրոյ» հոլդինգին (ղեկավարել է Օլեգ Բոյկոն), որը ձեռք է բերել «Ռիվ Գոշ»-ի բաժնետոմսերի 75%-ը։

2008 թվականի հոկտեմբերի կեսերին Մոսկվայում բացվել է առաջին խանութը Տվերսկայա փողոցում գտնվող «Պիրամիդա» առևտրի կենտրոնում։ 2016 թվականին այդ խանութը փակվել է։

2010 թվականի դեկտեմբերի 30-ին «Ռիվ Գոշը» ձեռք է բերել «Դուգլաս Ռիվոլիի» 32 խանութ։

2012 թվականի օգոստոսին Օլեգ Բոյկոն բաժանվել է ցանցի վերահսկիչ փաթեթից՝ վաճառելով իր բաժնետոմսերի 51%-ը «Լենտա» ցանցի նախկին համասեփականատերեր Դմիտրի Կոստիգինին և Օգուստ Մեյերին, գործարքը գնահատվել է 115-140 մլն ամերիկյան դոլար։

Սեփականատերեր և կառավարում
--------------------------

2012 թվականի օգոստոսի 20-ի դրությամբ ցանցի 51%-ը պատկանել է ձեռնարկատերեր Դմիտրի Կոստիգինին և Ավգուստ Մեյերին, 24%-ը` «Ֆինստար» հոլդինգի Օլեգ Բոյկոյին, ևս 25%-ը` ցանցի հիմնադիրներ Պավել և Լարիսա Կարաբաններին։

Գործունեություն
---------------

2012 թվականի առաջին կեսին ցանցն ընդգրկել է 200-300 մ² մակերեսով 200 խանութներ, որոնք տեղակայված են եղել Ռուսաստանի 40 քաղաքներում, այդ թվում՝ Սանկտ Պետերբուրգում և Լենինգրադի մարզում, Մոսկվայում, Մոսկվայի մարզում և այլն։ Ցանցում ներկայացված է օծանելիքի և կոսմետիկայի լայն տեսականի՝ թանկարժեք ապրանքանիշերից մինչև հասանելի շուկա։

Ծանոթագրություններ
------------------

1. ↑  «Рив Гош» провел косметическую операцию — Kommersant, 2020.
2. ↑  "О компании". Արխիվացված է the original 2020 թ․ դեկտեմբերի 23-ին. Retrieved 2020 թ․ հոկտեմբերի 20.
3. 1 2 3 4 5  Евгения Перцева (2012-08-20). "Олег Бойко остался без косметики". Коммерсантъ, № 153/П (4938). Retrieved 2012 թ․ օգոստոսի 20.`{{cite web}}`: CS1 սպաս․ url-status (link)
4. ↑  "«Рив Гош» на остывших «Вулканах»". РБК daily. 2007 թ․ դեկտեմբերի 25. Արխիվացված է the original 2007 թ․ դեկտեմբերի 26-ին. Retrieved 2019 թ․ մարտի 18.
5. ↑  "«Рив гош» в Москве — MOST Marketing: стратегия, маркетинг, продажи". Արխիվացված է the original 2010 թ․ հունվարի 17-ին. Retrieved 2009 թ․ հունիսի 4. `{{cite web}}`: no-break space character in `|title=` at position 19 (help)

Արտաքին հղումներ
----------------

* Պաշտոնական էջ
**Բարդիի զոհասեղանը,** իտալացի նկարիչ Սանդրո Բոտիչելլիի աշխատանքը, որը նկարվել է մոտավորապես 1485 թվականին։

Պատմություն
-----------

1485 թվականին, Ջովաննի Անոլո դի Բարդիի պատվերով, Բոտիչելլին Սանտո Սփիրթոյի եկեղեցում գտնվող Բարդի ընտանիքի մատուռի համար զոհասեղան է նկարել։ Պատվիրատուի մասին հիշեցնում են նկարում պատկերված երկու սուրբ Հովհաննեսները (Հովհաննես իտալերեն հնչում է որպես Ջովանի)։ 15-րդ դարում կտավը Ջուլիանո դա Սանգալոյի կողմից պատրաստված շրջանակի մեջ է առնվել։ Մատուռն ուներ «զոհասեղանի վարագույր», ապակենկարներ և փայտից պատրաստված «պալիոտտո» (խորանի առաջնամասում)։ Ներկայումս այնտեղ մնացել է միայն Հովհաննես Մկրտչի գլխատված պատկերով պալիոտտոն։ Նկարն, որն այժմ գտնվում է Բեռլինում, 1629 թվականին փոխարինվել է 17-րդ դարի նկարիչ Յակոպո Վինյալիի աշխատանքով, որը մատուռում պահպանվել է մինչ օրս։ Շրջանակը, վարագույրը և ապակեպատկերները կորել են։

Սյուժե
------

Բոտիչելլիի «Կրոնական զրույցը» (sacra conversazione) շրջապատված է յուրօրինակ hortus conclusus-ի (մեկուսացած այգի) մթնոլորտով, փարթամ բուսականությամբ ճարտարապետական խորշերի նման մի բան է, որոնցից յուրաքանչյուրում օգտագործվում է գործող անձերից մեկը։ Այսպիսով, ամբողջ պատկերը տրիպտիխի (եռածալիկ նկար) նման մի բան է։

Խորհրդանշում
------------

Բույսերի և ծաղիկների ընտրությունը պատահական չէ։ Ձիթենին, նոճին և մայրին (նույնացվել է կիտրոնի հետ) այն ծառերն են, որոնցից պատրաստվել է Փրկչի խաչը, իսկ վարդերը, շուշանները, սոսին, արմավենին, մրտին, ելակները, մանուշակները խորհրդանշում են Սուրբ Կույսի առաքինությունները՝ խոնարհությունը, ողորմությունը, անաղարտությունը, մաքրություն։ Որոշ արձանագրություններում («Ժողովող»-ի և «Երգ երգոց»-ի լատինական տարբերակից վերցված) հասկանալի է դառնում, որ նկարի մեջ առկա ժապավենների վրա (Հովհաննես Մկրտչի գավազանի վրա) տեսանելի նշված են Մարիամ Աստվածածնի առաքինությունները։

Ինչպես Երիքովի վարդի ծաղիկը, ինչպես գեղեցիկ ձիթենի, ինչպես փշերի մեջ գտնվող շուշան, ինչպես լիբանանյան մայրի, ես մեծացա,

ես աճեցի, ինչպես Կադեշի արմավենի ...

Նկարի մթնոլորտում ընդգծված է սպասման լարվածության տեսլականը, ստեղծագործության հիմնական թեման է Մարիամի թագադրումը, մարդկության փրկության մեջ նրա անաղարտ միջնորդի դերը։ Գահի ստորոտում գտնվող մեծ հրեշը և դրան հենված խաչելությունը խորհրդանշում են քավող զոհաբերությունը։

Գրականություն
-------------

* «Սպիտակ քաղաք», «Սանդրո Բոտիչելլի», 1998. — էջ 56։

Ծանոթագրություններ
------------------

1. 1 2
2. ↑

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
**Սանդրո Բոտիչելլի** |
| --- |
|  |
| Դիցաբանական | 
 Գարուն **·**  Վեներայի ծնունդը **·**  Վեներա և Մարս **·**  Զրպարտություն **·**   |
|  |
| Կրոնական | 
 Մադոննա դելլա Լոջիա **·**  Մադոննան և նորածինը հրեշտակի հետ **·**  Առեղծվածային Սուրբ Ծնունդ **·**   |
|  |
| Դիմանկարներ | 
 Անծանոթը կրծքանշանով **·**  Երիտասարդ կինը (1476—1480) **·**  Երիտասարդ կինը (1480—1485) |

 |
Մերձավոր Արևելքը աշխարհի քարտեզի վրա
Ֆիզիկական քարտեզ
**Մերձավոր Արևելք** (արաբ․՝ شرق أدنى‎‎, պարս.՝ خاور نزدیک, թուրքերեն՝ Yakın Doğu), աշխարհագրական տերմին, որն իր մեջ ընդգրկում է Արևմտյան Ասիան։ Չնայած գիտական տարբեր շրջանակներում այս տարածաշրջանը հայտնի է տարբեր անուններով։ Այս տերմինը սկզբնապես օգտագործվել է Օսմանյան կայսրության մեծ մասը նկարագրելու համար։ Միջին Արևելք տերմինի փոխարեն առավել շատ գործածական է դարձել Մերձավոր Արևելք, ինչպես նաև Արևմտյան Ասիա տերմինը. սրանցից առաջինը կարող է նաև ընդգրկել Եգիպտոսը, իսկ վերջինը միմիայն ընդգրկում է Հարավարևմտյան Ասիան, այդ թվում նաև Հարավային Կովկասը (մասամբ)։

Ազգային աշխարհագրական կազմակերպության համաձայն Միջին Արևելքը և Մերձավոր Արևելքը վերաբերում են նույն տարածաշրջանին. դրա մեջ մտնում են «Արաբական թերակղզին, Կիպրոսը, Եգիպտոսը, Իրաքը, Իրանը, Իսրայելը, Հորդանանը, Լիբանանը, Պաղեստինի տարածքը, Սիրիան և Թուրքիան»։ 1997 թվականի տվյալներով Միավորված ազգերի կազմակերպության Պարենի և գյուղատնտեսության կազմակերպությունը ևս տարածաշրջանը սահմանել է նույն կերպ, սակայն դրա մեջ ընդգրկել է նաև Աֆղանստանը։

Անվանում
--------

Անվանումը տրվել է եվրոպացիների կողմից, որպես իրենց ամենամոտ շրջան։

Մերձավոր Արևելքի պետություններ
------------------------------

* Բահրեյն Բահրեյն
* Եգիպտոս Եգիպտոս
* Եմեն Եմեն
* Իսրայել Իսրայել
* Իրաք Իրաք
* Լիբանան Լիբանան
* Կատար Կատար
* Կիպրոսի Հանրապետություն Կիպրոս
* Հորդանան Հորդանան
* Պաղեստին Պաղեստին
* ԱՄԷ ԱՄԷ
* Սաուդյան Արաբիա Սաուդյան Արաբիա
* Սիրիա Սիրիա
* Քուվեյթ Քուվեյթ
* Օման Օման

Ծանոթագրություններ
------------------

1. ↑  "Middle East, Near East". *Style Guide*. National Geographic Society. Արխիվացված է the original 2020 թ․ մայիսի 23-ին. Retrieved 2019 թ․ հունվարի 28.
2. ↑  "The Near East". *Food and Agriculture Organization*. United Nations.

Արտաքին հղումներ
----------------

* Լուրեր Միջին Արևելքից

|  |  |  |  |
| --- | --- | --- | --- |
| 

| * դ
* ք
* խ
Մերձավոր Արևելքի երկրներ |
| --- |
|  |
| Բահրեյն Բահրեյն • Եգիպտոս Եգիպտոս • Եմեն Եմեն • Թուրքիա Թուրքիա • Իսրայել Իսրայել • Իրաք Իրաք • Լիբանան Լիբանան • Կիպրոսի Հանրապետություն Կիպրոս • Հորդանան Հորդանան • ԱՄԷ ԱՄԷ • Սաուդյան Արաբիա Սաուդյան Արաբիա • Սիրիա Սիրիա • Կատար Կատար • Քուվեյթ Քուվեյթ • Օման Օման |

 |

| Մերձավոր Արևելքի տիտղոսներ |
| --- |
| **Միապետներ**
Խալիֆ  • Շահինշահ  • Փադիշահ  • Սուլթան  • Շահ  • Մելիք  • Էմիր
**Ցեղապետներ**
Սարդար  • Աթաբեկ
**Աղաներ**
Վեզիր  • Բեյլերբեյ  • Փաշա  • Բեյ  • Բեկ |
*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Բարդուղ Վարդանյան** (դեկտեմբերի 5, 1897(1897-12-05) - հուլիսի 7, 1987(1987-07-07), Երևան, Հայկական ԽՍՀ, ԽՍՀՄ), հայ ականավոր նկարիչ, հայ գեղանկարչության մեջ էքսպրեսիոնիզմի վառ ներկայացուցիչ։

Կենսագրություն
--------------

Բարդուղ Վարդանյանը ծնվել է Արևմտյան Հայաստանում։ Մինչև 1915 թվականը սովորել է Կ.Պոլսի հայկական վարժարանում, այնուհետև վարժարանի 600 աշակերտների հետ բեռնատար նավով տեղափոխվել է Ռումինիա։ Ապրել է Ռումինիայում (Բուխարեստում), ավարտել է Բուխարեստի գեղարվեստի ակադեմիան։ 1923-1925 թվականներին ապրել և ստեղծագործել է Դետրոյթում։ 1926 թվականին տեղափոխվել է Փարիզ, մասնակցել է Աշնանային սալոնին, արժանացել ցուցահանդեսի արծաթե մեդալի։ 1946 թվականին տեղափոխվել է Հայաստան։ 1947 թվականին 10 տարով աքսորվել է Սիբիր։ Անհատական ցուցահանդեսներ է ունեցել Ռումինիայում, ԱՄՆ-ում, Ֆրանսիայում (Փարիզում), Հայաստանում (Երևանում), որտեղ նրան 1965 թ. շնորհվել է ՀԽՍՀ վաստակավոր նկարչի կոչում։ Գեղանկարի և նատյուրմորտի ճանաչված վարպետ է։ Բարդուղ Վարդանյանի բազմաթիվ ստեղծագործություններ պահվում են Հայաստանի Ազգային (Պետական) Պատկերասրահում, հայաստանյան և արտերկրի մասնավոր հավաքածուներում։

Գրականություն
-------------

* Р.Г.Дрампян "Государственная картинная галерея Армении", Москва, изд."Искусство", 1982, стр.98-99.
* Le Musée des Arts de l Arménie, Editions d art Aurore, Leningrad, 1984.
* Ալ.Սաֆարյան, Նկարիչ Բարդուղ Վարդանյանին, «Գրական Համալսարան», Գիրք ԺԱ, ԵՊՀ հրատ. Երևան, 2009, էջ 166-167.

Ծանոթագրություններ
------------------

1. ↑  Baghdasaryan, Aram. "AV Production - Բարդուղ Վարդանյան". *avproduction.am*. Արխիվացված է the original 2022 թ․ մայիսի 25-ին. Retrieved 2016 թ․ դեկտեմբերի 5.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 318)։*  |
**Սերգեյ Ելագինի տուն** (ռուս.՝ Дом Сергея Елагина), XIX դարի վերջի առանձնատուն Մոսկվայի Բուլվարնոյե կոլցոյում (Ստրաստնոյ բուլվար, տուն 11)։ Ունի մշակութային ժառանգության հայտնաբերված օբյեկտի կարգավիճակ։

Պատմություն
-----------

Ժառանգական պատվավոր քաղաքացի Սերգեյ Իվանովիչ Ելագինի տունը կառուցվել է 1898 թվականին ճարտարապետ Ալեքսանդր Ալեքսանդրովիչ Դրանիցինի նախագծով։ 1910 թվականին բակի կողմից կատարվել է կցակառուցում ճարտարապետ Օսիպ Օսիպովիչ Շիշկովսկու նախագծով։

1920-1930-ական թվականներին առանձնատանը գտնվում էր «Օգոնյոկ» ամսագրի խմբագրությունը։ Այն ժամանակ այստեղ հաճախել են Վլադիմիր Մայակովսկին, Դեմյան Բեդնին, Իլֆն ու Պետրովը, Վլադիմիր Գիլյարովսկին։ Առանձնատան պարտեզում գործել է «Ժուրգազա» ամառային ռեստորանը, որը ժողովրդականություն է վայելել լրագրողների ու գրողների շրջանում։ Այն դարձել է Գրիբոյեդովի ռեստորանի նախատիպերից մեկը Միխայիլ Բուլգակովի «Վարպետը և Մարգարիտան» վեպում։ Ի հիշատակ «Օգոնյոկ» ամսագրի գլխավոր խմբագիր Միխայիլ Կոլցովի տան ճակատին փակցվել է հուշատախտակ։

Հետպատերազմյան տարիներին առանձնատանը տեղակայվել է Սվերդլովսկի շրջգործկոմը, ապա՝ ԽՄԿԿ Մոսկվայի կոմիտեին կից կուսակցության պատմության ինստիտուտը, այնուհետև՝ ժողովրդական վերահսկողության մարզային կոմիտեն։

2015 թվականին հայտնվել է Ս. Ի. Ելագինի տան «վերականգնման» նախագիծը։ Այն նախատեսում է պարտեզի տեղում հինգհարկանի հյուրանոցային համալիրի շինարարություն՝ բազմաշերտ ստորգետնյա ավտոկանգառով և առանձնատան վերակառուցում կեղծպատմական ոճով։

Ճարտարապետություն
-----------------

Կիսանկուղով և վերին կիսահարկերով (բակում) մեկհարկանի առանձնատունը կառուցվել է նեոգրեկ ոճով։ Անհամաչափ ճակատը դեկորացված է արմավազարդերով և առյուծի դիմակներով։ Մասամբ պահպանվել է XIX դարի վերջի - XX դարի սկզբի ինտերիերը։

Ծանոթագրություններ
------------------

1. ↑  Протокол секции № 1 «Историко-культурная экспертиза объектов» ИКЭС при МКН № 1/37 от 19.02.2009
2. ↑  "Дом потомственной почётной гражданки С. И. Елагиной, 1890-е гг. арх. А. А. Драницын. В 1920—1938 гг. в здании располагалась редакция журнала «Огонек»". Արխիվացված է the original 2018 թ․ մայիսի 16-ին. Retrieved 2018 թ․ մայիսի 20. `{{cite web}}`: no-break space character in `|title=` at position 40 (help)
3. 1 2  Москва: Архитектурный путеводитель / И. Л. Бусева-Давыдова, М. В. Нащокина, М. И. Астафьева-Длугач. — М.: Стройиздат, 1997. — С. 203. — 203 с. — ISBN 5-274-01624-3
4. 1 2  *Ю. А. Федосюк* Москва в кольце Садовых. — М. 1983. — С. 303—304.
5. 1 2  "Что такое регенерация?". Архнадзор. 2016 թ․ հուլիսի 18. Retrieved 2018 թ․ մայիսի 15.
**Թուրքիայի Հանրապետության կենտրոնական բան** (թուրքերեն՝ Türkiye Cumhuriyet Merkez Bankası), գործադիր իշխանության մարմին Թուրքիայում, որի հիմնական խնդիրը Թուրքիայի Հանրապետությունում գների կայունության ապահովումն է։ Իր հիմնական խնդիրն իրագործելու նպատակով Կենտրոնական բանկը մշակում, հաստատում և իրականացնում է դրամավարկային քաղաքականության ծրագրերը։ Եթե Կենտրոնական բանկի մյուս խնդիրները հակասում են իր հիմնական խնդրին, Կենտրոնական բանկն առաջնություն է տալիս հիմնական խնդրին և ղեկավարվում է դրա իրագործման անհրաժեշտությամբ։

Պատմություն
-----------

1840 թվականին սկսեցին թողարկվել թուրքական գանձապետական առաջին թղթադրամները։ Դրանք թողարկվել են ընդհուպ մինչև 1862 թվականը։

1847 թվականին ստեղծվել է թուրքական առաջին բանկը՝ Դեսրաադեթ բանկը։ 1856 թվականին ստեղծվել է անգլո-ֆրանսական Բանկ Օտոմանը։ 1863 թվականին ստեղծվել է Կայսերական օտտոմանյան բանկը, որին փոխանցվեցին կենտրոնական բանկի հիմնական գործառույթները, ինչպես նաև թղթադրամների թողարկման իրավունքը։

Առաջին համաշխարհային պատերազմի ժամանակ թղթադրամների թողարկման բանկային մենաշնորհը դադարեցվել է, իսկ 1915 թվականից թղթադրամները թողարկել է կառավարությունը։

1925 թվականի դեկտեմբերի 30-ին թղթադրմաների թողարկման իրավունքը անցել է Թուրքիայի Ազգային մեծ ժողովին։ 1930 թվականի հունիսի 11-ին Մեջլիսը որոշում ընդունեց՝ ստեղծելու Թուրքիայի կենտրոնական բանկը։ 1931 թվականի հոկտեմբերի 3-ին ստեղծվել է Թուրքիայի կենտրոնական բանկը, որի իր լիազորությունների իրականացմանը անցավ 1932 թվականի հունվարի 1-ից։

Ծանոթագրություններ
------------------

1. ↑  Бутаков, 1987, էջ 242—243

Գրականություն
-------------

* *Бутаков Д.Д. Золотаренко Е.Д. Рыбалко Г.П.* Валюты стран мира: Справочник / Под ред. С. М. Борисова, Г. П. Рыбалко, О. В. Можайскова. — 5-е изд. перераб. и доп. — М.: Финансы и статистика, 1987. — 383 с.

Արտաքին հղումներ
----------------

* Թուրքիայի Հանրապետության կենտրոնական բանկ(անգլերեն)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| 

|  Չափորոշչային վերահսկողություն |
| --- |
|  |
| BNF: 135332606 · GND: 43889-3 · ISNI: 0000000106612129 · LCCN: no88000423 · Microsoft: 202575966 · SUDOC: 050536591 · VIAF: 131401865 · WorldCat VIAF: 131401865 |

 |

 |
**Հոլիվուդի թանգարան** (անգլ.՝ Hollywood Museum), թանգարան Հոլիվուդում (ԱՄՆ, Կալիֆոռնիա նահանգ), որը պահպանում է ամերիկյան կինեմատոգրաֆիայի և հեռուստատեսության հետ կապված առարկաների հավաքածու։ Գտնվում է Մաքս Ֆակտորի պատմական շենքում, Հայլենդ-ավենյուում։ Շենքի նախագիծը կազմել է Սիմեոն Չարլզ Լին՝ հոլիվուդյան ար-դեկո ոճում։

Պատմություն
-----------

9 տարի ռեստավրացիոն աշխատանքներից հետո չորս հարկանի թանգարանը բացվել է 2003 թվականին և աշխատում էր շաբաթը երկու անգամ։ Այսօրվա դրությամբ թանգարանը աշխատում է շաբաթը 5 օր (չորեքշաբթի-կիրակի)։ Թանգարանը լրացուցիչ միջոցառումներ և հանդիպումներ է կազմակերպում։

Թանգարանից կցված է Mel’s Drive-In ռեստորանը։

Ցուցադրանմուշներ
----------------

Թանգարանում ներկայացված են ավելի քան 10 հազար առարկ։ Առաջին հարկում ներկայացված է հազարավոր սև-սպիտակ նկարներից պատկերասրահ, Քերի Գրանտի ռոլս ռոյսը, «Կապիկների մոլորակը» և «Յուրայի դարաշրջանի պարկը» ֆիլմից ռեկվիզիտը, Ջուդի Գառլենդի մրցանակը և «Կարմիր մաշիկները»։ Այստեղ էլ ներկայացվել է առաջին հոլիվուդյան դիմահարդար Մաքս Ֆակտորի ստուդիայի ցուցահանդեսը դերասանուհիների մազերի գույներով չորս սենյակների հետ՝ շիկահերների (Մերիլին Մոնրո), շիկակարմիրների (Լյուսիլ Բոլ), թխահերների և շագանակահերների։

Երկրորդ և երրորդ հարկերը կինեմատոգրաֆիայի աստղերի կոստյումների համար են, որոնք հայտնվում էին հայտնի ֆիլմերում, գովազդային պոստերներում և ռեկվիզիտում։ Թանգարանում ներկայացված է Մերիլին Մոնրոյի օրիգինալ առարկաների ամենախոշոր հավաքածուն։

Չորրորդ հարկում սարսափ ֆիլմերի դահլիճ է։ Այստեղ կարելի է քայլել բանտային միջանցքով, ինչպես Ջոդի Ֆոսթերը «Գառնուկների լռությունը» ֆիլմում, տեսնել Հաննիբալ Լեկտերի դիմակը, Բորիս Կարլոֆի հետ ֆիլմից մումիան, Ֆրանկենշտեյնին և նրա հարսին։

* Մաքս Ֆակտորի դահլիճՄաքս Ֆակտորի դահլիճ
* Մերիլին Մոնրոյի կոսմետիկաՄերիլին Մոնրոյի կոսմետիկա
* Մեյ Ուեսթի զգեստՄեյ Ուեսթի զգեստ
* «Սուպերմեն» ֆիլմից Քրիստոֆեր Ռիվի զգեստը։«Սուպերմեն» ֆիլմից Քրիստոֆեր Ռիվի զգեստը։
* Գրաալի օրագիրը «Ինդիանա Ջոնս և Վերջին խաչակրաց արշավանք»Գրաալի օրագիրը «Ինդիանա Ջոնս և Վերջին խաչակրաց արշավանք»
* «Tales from the Crypt» հեռուստասերիալից տիկնիկ«Tales from the Crypt» հեռուստասերիալից տիկնիկ
* «Գառնուկների լռությունը» ֆիլմից ռեկվիզիտ«Գառնուկների լռությունը» ֆիլմից ռեկվիզիտ

Ծանոթագրություններ
------------------

1. ↑  Susan King (7.02.2015). "Hollywood on parade in two new exhibits". *Los Angeles Times*. latimes.com. Retrieved 2018 թ․ հունիսի 2.
2. ↑  Hollywood Museum website. Retrieved May 18, 2015
3. ↑  Flomberg, Deb. Explore Movie-Making History At The Hollywood Museum. Archived 2018-10-15 at the Wayback Machine. CBS Los Angeles. July 3, 2013. Retrieved May 19, 2015.
4. ↑  *Sadie Stein* Makeup Forever(անգլ.) // *The Paris Review*. — 2013.

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 149958273 · WorldCat VIAF: 149958273 |

 |
Սեքսթինգը սովորաբար ենթադրում է սեռական տեքստային հաղորդագրություններ ուղարկելը
**Սեքսթինգ** (անգլ.՝ sexting), անձնական լուսանկարների, ինտիմ բովանդակության հաղորդագրությունների ուղարկում հաղորդակցության ժամանակակից միջոցներով՝ բջջային հեռախոսներով, էլեկտրոնային փոստով, համացանցային սոցիալական կայքերով։ Տղամարդու առնանդամի լուսանկարներ ուղարկելը կոչվում է նաև դիքփիք (անգլ.՝ dickpic)։

Պատմություն
-----------

Սահմանումը հայտնվել է 2005 թվականին Նոր Զելանդիայում։ Պատճառը 13-ամյա մի աշակերտուհու գործողությունն էր, որն իր անկեղծ լուսանկարները տեղադրել էր ծանոթությունների կայքում։

Հետևանքներ
----------

Տորոնտոյի Յորքի համալսարանի պրոֆեսոր Փիթեր Քամինգը կարծում է, որ սեքսթինգը ոչ մի բացասական հետևանք չի ունենում դեռահասների հոգեբանության վրա և սեքսուալությունը ուսումնասիրելու նույն ձևն է, ինչպես, օրինակ, «շշի պտտում» խաղը, բայց սեքսթինգը կարող է սկանդալի կամ ինքնասպանության պատճառ դառնալ, եթե լուսանկարները հրապարակվեն։

Օրենսդրական կարգավորումներ
--------------------------

Որոշ երկրներում, հատկապես ԱՄՆ-ում և Ավստրալիայում, սեքսթինգը համարվում է քրեական հանցագործություն, եթե ինտիմ լուսանկարները պատկերում են անչափահասի. դա համարվում է մանկական պոռնոգրաֆիա, ընդ որւմ՝ մեղավոր են համարվում և՛ լուսանկարները ուղարկողը, և՛ դրանք ստացողը․ դա դասակարգվում է, համապատասխանաբար, որպես մանկական պոռնոգրաֆիայի արտադրություն և պահպանում։ Բացի այդ, այն անձը, որն ուղարկել է իր մերկ լուսանկարները, կարող է մեղադրվել սեռական ոտնձգության մեջ։

«Sexting» բառը ներառված է Shorter Օքսֆորդի անգլերեն բառարանի 12-րդ հրատարակության մեջ։

Ծանոթագրություններ
------------------

1. ↑  "Секстинг — детская порнография или невинное развлечение? | Откровенно о любви и сексе | Женский журнал Lady.ru". Արխիվացված from the original on 2009 թ․ հունիսի 28. Retrieved 2011 թ․ դեկտեմբերի 8.
2. ↑  "Обозреватели Psychologies.ru". Արխիվացված from the original on 2011 թ․ սեպտեմբերի 7. Retrieved 2011 թ․ դեկտեմբերի 8.
3. ↑  "Секстинг — детская порнография или невинное развлечение? | Откровенно о любви и сексе | Женский журнал Lady.ru". Արխիվացված from the original on 2009 թ․ հունիսի 28. Retrieved 2011 թ․ դեկտեմբերի 8.
4. ↑  "Woot! Retweet and sexting enter the dictionary". Արխիվացված from the original on 2018 թ․ մարտի 21. Retrieved 2011 թ․ օգոստոսի 19.
**Բարսեղ Ասպիսակցի**, Արճիշեցի (ծննդյան և մահվան թվականները անհայտ), 15-16-րդ դարերի հայ գրիչ և տարեգիր։

Գործունեություն
---------------

Ապրել և ստեղծագործել է Քաջբերունիքի Ասպիսակ գյուղում։ Սովորել է Մեծոփա վանքի դպրոցում, ուր նշանավոր գրիչներ Ազարիայի և Կարապետի մոտ հմտացել է գրչության արվեստում։ Ընդօրինակած ձեռագրերի հիշատակարաններն այնքան հարուստ են տեղեկություններով, որ հրատարակվել են որպես տարեգրություններ։ Ասպիսակից հայտնի են Ավետարաններ (1480 թվականի, Հալեպ, 1486 թվական, 1495 թվական, 1498 թվական, Իրան և այլն) և մեկ Շարակնոց (1488, Երևանի Մեսրոպ Մաշտոցի անվան Մատենադարան, ձեռ․ H 1624 թվական)։

Ծանոթագրություններ
------------------

1. 1 2  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. — հատոր 2. — էջ 337.

Գրականություն
-------------

* Մանր ժամանակագրություններ (կազմող՝ Վ. Ա. Հակոբյան), հ. 1, Երևան, 1951։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 337)։*  |